WiKIPEDYjO 

Wilamowsko godka 


Wilamowsko godka abo tyz wilamowicko {\tymys6rys) - je to wyspowo 
godkaf^] ze grupy zachodnij godkuw germanskich , kerum uzywalo se kozdy dzyn 
we Wilamowicach ( ^unske wojewudztwo ) zarozki uod przibyco grupy ludnosci 
jako uosydlyny mjymjycke na zymji Polski (a akuratni - ^unsko-malopolskigo 
pograniczo). Kej jyno nastumpjul anfang XXI stoleco szlo godac, co je uun juz 
bezmala umarty, a to stund, co godo po wilamowsku jynoz 70 perzunuw, 
uosobliwje stare ludze. Mjano godki se wzyno uode Wilamowjanuw - regijunalnyj 
skupiny, skiz tygo je to mjano barzi preferowane uod "wilamowicko godka", kero 
pochodzi uod mjana wilamowiczany - mjyszkancy Wilamowicuw. 

Roztomajtosc godki 


Chocoz moge se wydowac, co tako godka, kero je uzywano jynoz we jydnym mjesce a to jedziny 
uod 70 perzunuw je fest jednolito, je to nyprowda. Wilamowsko godka nyma jednako, inkszosc 
godano znolezy przede wszyjskim na roku urodzyno. Bez tyn prziklod Wilamowjany urodzune 
mjyndzy 1913 a 1920 swuj sztad mjanujum Vfymysou, te s mjyndzy 1926 a 1935 - Wymysoii, a 
ludze porodzune mjyndzy 1926 a 1935 roku - Wymysoj. 

Kryteryjum ruznicujuncym godka je tyz geograficzne rozlygowany terynu a plac zamjyszkano 
Wilamowjana. Do se wyuodrymnic roztoliczne zorty godki wele zidlunguw we Wilamowicach - 
inakszy godo se we Ufer Hei, inakszy we Underum Pus a jeszcze inkszo godka mo Ym mytuididf. 
We kozdym zidlungu je inszy akcynt, sluwka, a nykej tyz colke ausdruki. Ny idze skiz tygo 
smjanowac jednygo sztandardu wilamowskij godki. 


Skioekumt y 

WYMYSOU 



Witejce we Wilamowicach - 
naszkryflane we wilamowskij godce 


Klasyfikacyjo 


Godka Wilamowjanuw na isto wrachowuje se do skupiny germanskich godkuw . Wywodzi se uuna ze trzinastastorocznyj mjymczyzny 
uzywanyj nad strzodkowum a dolnum Wezerumf^l 

Jdzef Latosinski klasyfikuje wilamowsko godka jako zorta starogurnomjymjeckij godki (Althochdeutsch) ze ajnflusym dolnomjymjeckij 
(Altsachsichsch, Altnordiscbj^^l Ze drugij struny uobszor ksunzynstwa Schau mburg -Lippe je wrachowowany we colkij tajli do sztrefy 
Plattdeutsch - godki bliznyj niderlandzkij ^^l Wjelostoroczny rozwuj we izolacyji uod spulnygo mjymjeckigo a druk polskigo becyrku 
sum prziczynum stanu, co Mjymcy tyz ny poradzum wilamowskij godki spokopic. 

Wilamowsko godka przelozla bez procesa na uodwyrtka uod slunskij mjymjeckij inzelowij godki do slunskij godki - we pjyrszym 
przipadku germansko godka hula pod ajnlfusym polskim, a we drugim - slowjansko godka pomjynula se pod ajnflusym mjymjeckij. 

Funologijo 


Wilamowsko godka posuguje se 26 spulgloskumaf^^ (spojstrzud kerych 1 we praktyce uostala blank wyparto uod 1, pojawjula se ale 
spulgloska rz) a 8 samogloskuma, kere potworzily kupa dyftunguwt^^, ze kerymi je roz za czas utropa, kej je we szrajbunku uoznoczac. 










































Fest srogi jawi se polski ajnflus we wilamowszczyzne. Wlozla du ni mjyndzy inkszymi samogloska y wymolwjano kej po polsku. 
Podany na to, ausszpracha gloski z je tyz colko polsko, ny kej to se mo we mjymczyzneJ^] 

Chocoz klangi wilamowskij godki przelozly pod ajnflusym polskij ^odki sroge poruznyny uod swojich przodkuw, mo we se ale Jake 
nyuobecne we polskim spulgloski a samogloski. Nolezum du tiich mjyndzy inkszymi: 

■ raja s, c atd. - sum to spalatalizowane podnebjynne sputgtoski, eli /J i/, /tj i/ atd., a hy polske prepalatalne s, c. 

■ h - kaz je to wjerza dzwjynczne [h], 

Jako godka typowo germansko, wilamowski mo fest widzalne samogloskowe redukcyje, we tym spuminajunce ynglicki przelyzyny 
nyakcyntowanygo (gyszichtowygo) "e" do [i] (we szrajbunku <y>), a tyz przelyzyna we kerunku /a/ przed /r/ a roztajlowany na duge a 
krutke samogloski. We szrajbunku wystympuje ino roztajlowany <ao> /D : / od <o>, nale dugich a krutkich paruw je wjyncy, a sum uune 
wywolowane akcyntym a pozycyjum. 


Abecadlo 


Ze wilamowskum godkum je tako utropa kej u slunskij - ny mo ino jednygo abecadla. Kozdy, kery kejs pisowol po wilamwsku uzywol 
nyroz blank inkszygo abecadla, barzi podanego na polski lebo tyz na mjymjecki. 


Abecadfo podle Jozefa Gary 

We teroznim pisanu uzywo se abecadla Jozefa Gary , kery tworzi we nim roztomajte gydichty a pisuje uozprowki. Mo uune tako forma: 

Inksze abecadla 

Swojich autorskich abeceduw uzywali mjyndzy inkszymi Herman Mojmir, Florian Biesik, Ludwik Mlyn ek, Tomasz Wicherkiewicz a 
Adam Kleczkowski. Tyn uostatni dowol forszlag uznano abecedy, kero uddowala fest zlozune funologiczne procesa a bulo by cynzko 
posugowac se takim alfabetym, skiz tygo, co mjol kupa djakrytykuw. 

Gyszichta 


Gyszichta wilamowskij godki napoczyno se we drugij polowje XIII stoleco. Tedy po tatarskim nojezdze polski krul wprowadzul na 
pruzne zymje uosadnikuw - przodkuw Wilamowjanuw. Wroz s nimi przilozla do Polski kultura, zwyki a godka. We XV stolecu przibula 
drugo wela imigrantuw, wjerza ze Szkocyje (pokozuje se to bez szkocko krata na wilamowskim uobleczynu lebo chocozby bez mjano 
Foksjf^l Colke ludztwo godalo tedy po wilamowsku. Jedziny we urzyndach a koscele roz za kedy stosowano mjymjecko godka, podany 
na szula, anle sam trza bulo do bajtluw po wilamowsku godac, coby uuni spokopili. 

Colko sytuacyjo uodmjynula se we 1847 roku, kej to do urzynduw wprowadzuno polsko godka - poczuntek polunizacyje. Bez tyn 
prziklod we 1880 roku, 92% mjyszkancuw godalo wilamowskim jako pjyrszum rzeczum, a we 1890 juz ino 72%, a we 1900 jedziny 
67%[^l Kulminacyjnym punktym polunizacyje bul 1946 rok, kej kumunistyczny regjyrunek zakozol godano po wilamowsku slowuma 
"Niniejszym oglosilem smierc j^zyka i kultury Wilamowic" (Wobec uoglosul'ech smjyrc godki a kultury Wilamowicuw). Po tym 
uzywany wilamowskij godki, spjywany spjywkuw lebo chodzowany we ludowym wilamowskim uobleczynu bulo wroz zgloszane na 
milicyjo a cynzko sztrofowane. Uojce przestali przekazowac godka bajtlum, co bulo prziczynum ku jeji wymjyranu. Nimo uchylyno 
zakazu we 1956 roku ny poradzuno powstrzimac smjyrci wilamowskij kultury. Terozki jynoz stare ludze godajum po wilamowsku, a 
pojstrzud modych ny mo bezma zodnygo zajimano. 

Bibljoteka Kungresu USA, kero nadowo godkum buchsztabowe abrewjacyje, 1 8 lipca 2007 roku dala wilamowickymu abrewjacyjo 
"wym". Wilamowsko godka uostala zaregistryjrowano (we mjyndzynarodowyj normalizacyjnyj uorganizacyji) pod abrewjacyjum 
"wym"[®l 

Przipisy 

1. http://www.box.net/services/ipaper_by_scribd/102/66544805/0fb6dl/S_ownikJ_zyka_wilamowskiego/shared/p9o2qdez00 

2. Walter Kuhn, Siedlungsgeschichte Oberschlesiens:, Oberschleisischer Heimatverlag, 1954 

3. http://zakorzenianie.most.org.pl/zal4/03.htm 

4. Ernest Tonnelat, Histoire de la Langue Allemande, Paris 1927 

5. http://www.miasto.wilamowice.pl/content/view/234/165/ 

6. http://www.sil.org/iso639-3/documentation.asp?id=wym 







Uobocz tyz 

■ Alfabyt wilamowski 

Zdrzodto "https://szl.wikipedia. 0 rg/w/index.php?title=Wilamowsko_godka&oldid=232901" 

